b'\n_START_ARTICLE_\nLuigi Valentino Brugnatelli\n_START_PARAGRAPH_\nLuigi Valentino Brugnatelli bio je talijanski kemi\xc4\x8dar (1761 - 1818.).\n_START_SECTION_\n\xc5\xbdivotopis\n_START_PARAGRAPH_\nBrugnatelli je studirao kemiju i medicinu na sveu\xc4\x8duli\xc5\xa1tu u Paviji. Diplomirao je 1784. sa tezom posve\xc4\x87enom analizi \xc5\xbeelu\xc4\x8danih sokova. Izme\xc4\x91u ostalih profesori su mu bili i Giovanni Antonio Scopoli i Lazzaro Spallanzani. Potom je radio kao lije\xc4\x8dnik ali se i dalje bavio kemijom te je 1796. postao profesor kemije na sveu\xc4\x8dili\xc5\xa1tu u Paviji._NEWLINE_Bio je prijatelj Alessandra Volte, poznatog po voltinom \xc4\x8dlanku, odnosno bateriji. Brugnatelli je eksperimentirao s elektricitetom, te se smatra utemeljiteljem elektrokemije. Prvi je uspje\xc5\xa1no elektroplatirao zlatom 2 srebrne medalje 1803., a bavio se i galvanoplastikom.'